दंतेवाड़ा 8 नवंबर 2018। दंतेवाड़ा में आज सुबह बड़ी वारदात को अंजाम देने के बाद नक्सलियों ने एक और बड़ी वारदात को अंजाम देने की कोशिश की। दंतेवाड़ा के हलबारास में कांग्रेस की प्रचार टीम के करीब ही नक्सलियों ने पुलिस पार्टी पर हमला कर दिया। खुशकिस्मति की बात ये है कि इस हमले में कोई बड़ा नुकसान कांग्रेस की टीम को नहीं हुआ। दरअसल आज हलबारास में कांग्रेस प्रत्याशी देवती कर्मा के पक्ष में कांग्रेस टीम प्रचार के लिए गयी हुई थी। प्रचार टीम में देवती कर्मा के बेटे छविंद्र कर्मा और रिश्तेदार आशीष कर्मा भी शामिल थे। जैसे ही वो सुनसान क्षेत्र में पहुंचे नक्सलियों ने कांग्रेस की टीम पर हमला बोल दिया।